**ИЗВЕШТАЈ О ОДРЖАНОМ КОНГРЕСУ**

6. Конгрес Српског анатомског друтва Србије, у организацији Медицинског факултета Приштина са седиштем у Косовској Митровици, акредитован од стране Здравственог савета Србије (A-1-1424/18) одржан је на Златибору , у хотелу Палисад од 07-09.09.2018.године.

Полазници Конгреса били су предавачи на факултетима, како из земље, тако и из иностранства. Предавања по позиву одржало је 14 професора, а укупан број учесника је био 90.

Конгрес је имао за циљ да се учесници упознају са најновијим истраживањима у морфолошким гранама медицине. Учесницима су презентоване најновије технике и методе истраживања везана за промене у организму човека, а које могу бити значајан показатељ следственог обољења, што је пре свега и суштина клиничке анатомије. Указано је на динамику развоја анатомије као гране медицине, од оснивања првих института до данашњих дана.

У области неуроанатомије назначена је повезаност морфолошких истраживања са психоанализом, какав је значај мапирања видног кортекса у човека, као и у какву се везу доводе малформације краниофацијалне регије са схизифренијом.

Од посебног значаја су биле презентације технике израде корозивних препарата крвних судова у одређеним деловима тела. Указано је и на функционални значај ендокардног васкуларног ендотела, као и на многобројне промене на коштано-зглобном и кардиоваскуларном систему у току процеса старења. Слушаоцима су презентоване најновије информације у вези са распрострањеношћу морфолошких промена које прате актуелне болести како у свету тако и код нас.

У једном делу едукације, расправљало се и о могућностима унапређења наставе из области морфолошких грана медицине, које свакако служе као основа за даље усавршавање стручњака разних области медицине.

Последњег дана Конгреса, одржан је састанак скупштине САДС, где је договорено да се наредни Конгрес одржи у Београду 2020. године. Утврђени су и одбори који ће се бавити унапређењем наставе у области анатомије.

У Косовској Митровици Председник организационог одбора

09.10.2018. године Проф.др Татјана Филиповић с.р.